Lès Scaussènes

Les Scåssenes, k' on sait dire eto Les Escåssenes (fr: Écaussinnes), c' est ene novele comene-intité del Walonreye, el province do Hinnot.


 Mwaissès dnêyes 
 Dimorants: 9.810 (2002), lomés les Scåssinoes (so plaece: les Scaussinoûs) 
 Limero del posse: 7190
 Arondixhmint: Sougniye
 Sitindêye: 34,96 km²
 Dinsité: 280,61 djins/km²
 Sipotaedje des djins : Les Grossès Bodenes.

 Ban des Scåssenes 
 Måtche-dilé-Scåssene
 El Grand Scåssene
 El Pitit Scåssene.

 Foclore 
Goûter matrimonial: resconte des djonnes omes et des djonnès feyes li londi del Pintcosse. Il a stî metou so pîs li londi 1î d' djun 1903 pa Onésiphore Tricot. Julos Beaucarne endè cåze dins ene di ses tchansons:
Ås Scåssenes, c' est co bén pire:
Durant l' «goûter matrimonial»,
Dji n' a nén veu skepyî li dzir
Dins les grands iys des «femmes fatales».divins «El ronfleu», sitroete plake «Co ene rawete».

 Tuzance walone 
 Tchanteus e walon 
 Jean Baguet, k' a scrît l' tchanson "Les sinistrés".
 Julos Beaucarne, ki l' a tchanté dins sacwantès tchansons. Dins on sketch (e francès), i vout ki Adan et Eve soeyexhe di Scåssene. Il a scrît eto ci arimé cial po s' mame:
Vos, Claire Souzane Dolfene
Vos, nosse boune viye mere des Scåssenes
Vos, asteure, ki doime lon d' ciddé,
Èv rissovnoz des djoûs d' esté ?Ratournaedje da Lucyin Mahin pol Wikipedia e walon, 2006

 Ôte sicrijheu 
 Marcel Polet

 Accint walon des Scåssenes 
Vola kékes toitche-linwe ramexhnés pa Djulos Beaucarne et k' i dit dins ses plakes avou l' accint walon des Scåssenes:
End a li diynut k' end ont et nd a ki diynut k' end ont nén; Mins end a dpus ki diynut k' end ont k' end a ki diynut k' end ont nén. La-minme: i dd a ki dittë k' i dd ont, et i dd a ki dittë k' i dd ont nîⁿ; mins i dd a pus ki dittë k' i dd ont k' i dd a ki dittë k' i dd ont nîⁿ. (on cåze di liårds, come di djusse: end a des cis ki djhèt: mi, dj' end a, savoz; end a ds ôtes ki djhèt k' end ont pont; mins gn a dpus del prumire sôre ki del deujhinme).
Dirîz bén dijh côps «li toû do cou do cok do clotchî»" (la-minme: èl toû dè cu dè cok dè clokî) sins babiyî ?
Dirîz bén dijh côps "å galop, galopea, el diåle vos årè pa vos dijh årteas" ?


  Roci, vos ploz schoûter èn eredjistrumint del fåve do vî vî tins «Li bijhe et l' solea» ratourné avou l' accint d' après Les Scåssenes pol Djåzant atlasse éndjolike des lingaedjes di France et d' avår la.
 Videyo so ene resconte avou l' Prince Yopôl a Scåssene e 1926 (avou Jean-Marie Gervy)  

 Sourdants 

Categoreye:Comenes di Walonreye